Abacha (abinci)
Abacha wani nau'in abinci ne da ya samo asali daga ƙabilar Igbo a kudu maso gabashin Najeriya.   

Abincin Abacha ya shahara a yankin Gabashin Najeriya. Ana yin abincin ne ta hanyar amfani da busasshen rogo, (a yanka ƙanana kamar taliya/ko yadda ake gani hoto na wannan makalar). Ana ci a matsayin abun ciye-ciye ko cikakken abinci.  Abacha kuma ana kiransa Salat ɗan Afirka-(African salad), abinci ne mai dadi na yammacin Afirka wanda abincin ƴan asalin ƙabilar Igbo ne (mutanen Igbo) kuma yawanci ana shirya shi da dabino, crayfish, ugba, da dai sauransu.

Sinadarai 

 Busasshen rogo (yankakke mutsi-mutsi)
 Ugba ko ukpaka
 Man dabino
 Powdered potash
 Kifi (wanda aka dafa da kayan kamshi)
 Ponmo (dafaffe kuma yankakken)
 Albasa (yankakka)
 Yalo (yankakke)
 Ganyen kwai (yankakke)
 Gishiri da busashen barkono
 Crayfish
 Mai dunkule-(Maggi)
 Calabash nutmeg
 Ogiri
 Ganyen utazi
 Tafasashshen Ruwan

Yanda ake dafawa 

1. A zuba rogo da aka daka (abacha) a cikin kwano na ruwa, a jika na tsawon mintuna 40 sannan a tsane ruwan. 

2. Bayan an yanka ganyen utazi, sai a soya kifi a tafasa ponmo. A zuba man dabino a cikin tukunya bayan an haɗa shi da potash a cikin ruwan dumi.  

3. Bayan sai a zuba kayan kamshi kamar yankakkun; albasa, barkono, iru, ugba da Yalo. 

4. Bayan ya dafu, sai azuba a wuraren cin abinci, aci abincin da ɗan zafi-zafin sa.

Manazarta